CELEX: 22011D0117
Language: hu
Date: 2011-10-21 00:00:00
Title: Az EGT Vegyes Bizottság 117/2011 határozata ( 2011. október 21. ) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról

22.12.2011   
            
            
               HU
            
            
               Az Európai Unió Hivatalos Lapja
            
            
               L 341/81
            
         AZ EGT VEGYES BIZOTTSÁG 117/2011 HATÁROZATA
   (2011. október 21.)
   az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás IX. mellékletét a 2011. július 1-jei 78/2011 EGT vegyes bizottsági határozat (1) módosította.
            
         
               (2)
            
            
               A gépjármű-felelősségbiztosításról és a biztosítási kötelezettség ellenőrzéséről szóló, 2009. szeptember 16-i 2009/103/EK európai parlamenti és tanácsi irányelvet (2) bele kell foglalni a megállapodásba.
            
         
               (3)
            
            
               A 2009/103/EK irányelv hatályon kívül helyezi a megállapodásba foglalt 72/166/EGK (3), 84/5/EGK (4) és 90/232/EGK (5) tanácsi irányelvet, valamint a 2000/26/EK (6) és a 2005/14/EK (7) európai parlamenti és tanácsi irányelvet, amelyek következésképpen a megállapodást illetően hatályukat vesztik, kivéve a 2000/26/EK és a 2005/14/EK irányelv azon rendelkezéseit, amelyek a 73/239/EGK (8) és a 88/357/EGK (9) tanácsi irányelvet módosítják, mely utóbbiak a megállapodást illetően a 2009/138/EK európai parlamenti és tanács irányelv (10) megállapodásba foglalásáról szóló EGT vegyes bizottsági rendelettel vesztik majd hatályukat.
            
         
               (4)
            
            
               A 2000/26/EK irányelv jelenlegi EGT-kiigazítását a 2009/103/EK irányelv tekintetében fenn kell tartani,
            
         ELFOGADTA EZT A HATÁROZATOT:
   1. cikk
   A megállapodás IX. melléklete a következőképpen módosul:
   
               1.
            
            
               A 8. pont (72/166/EGK tanácsi irányelv) szövege helyébe a következő szöveg lép:
               „32009 L 0103: az Európai Parlament és a Tanács 2009. szeptember 16-i 2009/103/EK irányelve a gépjármű-felelősségbiztosításról és a biztosítási kötelezettség ellenőrzéséről (HL L 263., 2009.10.7., 11. o.).
               Az irányelv rendelkezéseit e megállapodás alkalmazásában a következő kiigazításokkal kell alkalmazni:
               A 21. cikk (6) bekezdése a következőképpen módosul:
               
                  »A kárrendezési megbízott kijelölése önmagában nem jelenti a 92/49/EGK irányelv 1. cikkének b) pontjában meghatározott új fióktelep megnyitását, és a kárrendezési megbízott nem tekinthető a 88/357/EGK irányelv 2. cikkének c) pontja szerinti telephelynek.«”
               
            
         
               2.
            
            
               A 9. pont (84/5/EGK második tanácsi irányelv), a 10. pont (90/232/EGK harmadik tanácsi irányelv) és a 10a. pont (2000/26/EK európai parlamenti és tanácsi irányelv) szövegét el kell hagyni.
            
         2. cikk
   A 2009/103/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2011. november 1-jén lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta. (11)
   
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2011. október 21-én.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 262., 2011.10.6., 45. o.
   
      (2)  HL L 263., 2009.10.7., 11. o.
   
      (3)  HL L 103., 1972.5.2., 1. o.
   
      (4)  HL L 8., 1984.1.11., 17. o.
   
      (5)  HL L 129., 1990.5.19., 33. o.
   
      (6)  HL L 181., 2000.7.20., 65. o.
   
      (7)  HL L 149., 2005.6.11., 14. o.
   
      (8)  HL L 228., 1973.8.16., 3. o.
   
      (9)  HL L 172., 1988.7.4., 1. o.
   
      (10)  HL L 335., 2009.12.17., 1. o.
   
      (11)  Alkotmányos követelmények fennállását nem jelezték.